Julian Schieber

Julian Schieber (s. 13. helmikuuta 1989 Backnang) on saksalainen jalkapalloilija. Pelipaikaltaan hän on hyökkääjä. Schieber edustaa Saksan Bundesliigassa pelaavaa FC Augsburgia, jonne hän siirtyi kesällä 2018 Hertha Berlinistä. Aiemmin hän on edustanut VfB Stuttgartia, lainasopimuksella 1. FC Nürnbergiä ja Borussia Dortmundia. Hän on kauden 2019–2020 loppuun mennessä pelannut kaikkiaan 167 bundesliigaottelua ja tehnyt niissä 27 maalia. Mestarien liigassa hän on pelannut 18 ottelua ja tehnyt yhden maalin, joulukuussa 2012 Borussia Dortmundin alkulohko-ottelussa Manchester Cityä vastaan.

Lähteet 

Saksalaiset jalkapalloilijat
Vuonna 1989 syntyneet
Elävät henkilöt